CELEX: 62005TA0348(01)
Language: sk
Date: 2008-09-10 00:00:00
Title: Vec T-348/05: Rozsudok Súdu prvého stupňa z  10. septembra 2008 – JSC Kirovo-Chepetsky Khimichesky Kombinat/Rada ( Dumping — Dovozy dusičnanu amónneho z Ruska a Ukrajiny — Zmena definície predmetného tovaru — Uplatnenie existujúcich opatrení na nové typy tovarov )

25.10.2008   
            
            
               SK
            
            
               Úradný vestník Európskej únie
            
            
               C 272/17
            
         Rozsudok Súdu prvého stupňa z 10. septembra 2008 – JSC Kirovo-Chepetsky Khimichesky Kombinat/Rada
   (Vec T-348/05) (1)
   
   („Dumping - Dovozy dusičnanu amónneho z Ruska a Ukrajiny - Zmena definície predmetného tovaru - Uplatnenie existujúcich opatrení na nové typy tovarov“)
   (2008/C 272/31)
   Jazyk konania: angličtina
   Účastníci konania
   
      Žalobca: JSC Kirovo-Chepetsky Khimichesky Kombinat (Kirovo-Chepetsk, Rusko) (v zastúpení: pôvodne B. Servais a Y. Melin, neskôr B. Servais, advokáti)
   
      Žalovaná: Rada Európskej únie (v zastúpení: J.-P. Hix, splnomocnený zástupca, za právnej pomoci G. Berrisch, advokát)
   
      Vedľajší účastník, ktorý v konaní podporuje žalovanú: Komisia Európskych spoločenstiev (v zastúpení: E. Righini a K. Talabér-Ritz, splnomocnení zástupcovia)
   Predmet veci
   Návrh na zrušenie nariadenia Rady (ES) č. 945/2005 z 21. júna 2005, ktorým sa mení a dopĺňa nariadenie (ES) č. 658/2002, ktorým sa ukladá konečné antidumpingové clo na dovoz dusičnanu amónneho s pôvodom v Rusku, a nariadenie (ES) č. 132/2001, ktorým sa ukladá konečné antidumpingové clo na dovoz dusičnanu amónneho s pôvodom, okrem iného, na Ukrajine, na základe čiastočného predbežného preskúmania podľa článku 11 ods. 3 nariadenia (ES) č. 384/96 (Ú. v. EÚ L 160, s. 1)
   Výrok rozsudku
   
               1.
            
            
               Nariadenie Rady (ES) č. 945/2005 z 21. júna 2005, ktorým sa mení a dopĺňa nariadenie (ES) č. 658/2002, ktorým sa ukladá konečné antidumpingové clo na dovoz dusičnanu amónneho s pôvodom v Rusku, a nariadenie (ES) č. 132/2001, ktorým sa ukladá konečné antidumpingové clo na dovoz dusičnanu amónneho s pôvodom, okrem iného, na Ukrajine, sa na základe čiastočného predbežného preskúmania podľa článku 11 ods. 3 nariadenia (ES) č. 384/96 zrušuje.
            
         
               2.
            
            
               Rada znáša svoje vlastné trovy konania a trovy konania, ktoré vznikli pre JSC Kirovo-Chepetsky Khimichesky Kombinat.
            
         
               3.
            
            
               Komisia znáša svoje vlastné trovy konania.
            
         
      (1)  Ú. v. EÚ C 281, 12.11.2005.